Jaclyn Smith

Si Jaclyn Smith sarong Amerikanang aktres. Bantog siya sa saiyang papel bilang Kelly Garrett sa serye sa telebisyon na Charlie's Angels (1976-1981), asin iyo sana an orihinal na babaeng nangengenot na nagdanay sa serye para sa kumpletong padalagan kaini. Binago niya an itsura kan papel paagi kan mga cameo sa mga pelikulang Charlie's Angels: Full Throttle (2003) asin Charlie's Angels (2019). Kabali pa sa mga pelikula niya iyo an Nightkill (1980) asin Déjà Vu (1985). Poon kan 1980, nagpoon na siyang magmukna asin mandanting nin sadiri niyang mga brand nin bado asin pahamot.

Si Smith nagpoon kan saiyang karera kan 1968 sa mga menor na papel. Kan 1976, na-cast siya sa Charlie's Angels, kaiba nina Kate Jackson asin Farrah Fawcett. An pasale dinara an tolo sa kasikatan, kaiba an sarong pagpahiling kan tutob kan magasin na Time. Siya nanominar para sa GGolden Globe for Best Actress in a Miniseries or TV Film para sa titulong papel sa pelikulang dramang TV na Jacqueline Bouvier Kennedy (1981), asin nagpadagos sa pagganap sa kadakol na mga pelikula sa TV asin miniseries sa laog kan sumunod na 20 taon, kaiba an Rage of Angels (1983), George Washington (1984), The Bourne Identity (1988), Kaleidoscope (1990) asin Nightmare in the Daylight (1992). Igwa siyang rekureng papel poon 2002 abot 2004 sa serye nin drama na The District asin nagluwas bilang Olivia Hodges sa duwang episode kan CSI: Crime Scene Investigation kan 2012.

 Kaamayi kan buhay 
Si Smith namundag sa Houston, Texas, aki ni Margaret Ellen (née Hartsfield) asin Jack Smith (namundag Jacob Kupferschmidt), sarong dentista. An saiyang ama Ruso-Jewish an ginikanan, mantang an ina niya igwang pamanang Ingles, Scottish, Irish, asin Welsh.

Naggraduar siya sa Mirabeau B. Lamar High School kan 1964. Siya nag-mayor sa sikolohiya asin drama sa Unibersidad nin Trinity (Texas)  sa San Antonio alagad sarong taon sana natapos. Imbes, nagbalyo siya sa New York asin nagbali sa Balanchine School of American Ballet.

An karera ni Smith nag-lipat sa pag modelo asin pag-arte habang siya nakakua nin trabaho sa mga komersyal sa telebisyon asin naimprenta, kabali an saro para sa mouthwash na Listerine. Siya daa inalok nin papel bilang Victoria Winters sa seryeng ABC na Dark Shadows kan 1968 alagad saiya ining hinabuan. Nakakua siya nin trabaho bilang "Breck girl" para sa Breck Shampoo kan 1971, asin pakalihis nin pirang taon nag-ayon sya sa modelo/actres na si Farrah Fawcett bilang spokesmodel para sa shampoo na Wella Balsam

 Mga Toltolan